*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*272. számú előterjesztés*

Bátaszék Város Önkormányzata Képviselő-testületének 2016. december 14-én,

15,00 órakor megtartandó ülésére

***Önkormányzati tulajdonú külterületi ingatlanon lévő 2 db épület bontási munkáira nyertes ajánlattevő kiválasztása***

|  |
| --- |
| **Előterjesztő:** Dr. Bozsolik Róbert polgármester    **Készítette:** Bozsolik Zoltán városüzemeltetési mb. irodavezető    **Törvényességi ellenőrzést végezte:** Kondriczné dr. Varga Erzsébet jegyző  **Tárgyalja:**  Pénzügyi és Gazdasági Bizottság: 2016. 12. 13. |

***Tisztelt Képviselő-testület!***

A Képviselő-testület 214/2016.(IX.21.) önkormányzati határozatában a Bátaszék külterület 0130/3. hrsz.-ú ingatlanon lévő épület elbontási munkáiról döntött. Majd 234/2016.(X.26.) önkormányzati határozattal kiválasztotta a társaságokat, melyeknek kiküldésre került az ajánlatkérési dokumentáció. Az ajánlatkérési felhívás, a műszaki dokumentáció, a vállalkozási szerződés tervezet az előterjesztés mellékletét képezi.

Az ajánlattételi határidő lejártáig benyújtott ajánlatok formai és tartalmi szempontok szerinti érékelését tartalmazó dokumentum az ülésen kerül kiosztásra.

A legalacsonyabb ajánlati árat benyújtó ajánlattevő ajánlatának elfogadását és a szerződés aláírását csak abban az esetben javasoljuk, ha Magyarország Országgyűlése, vagy Magyarország Kormánya meghozza azon döntését, mely szerint büntetés-végrehajtási intézmény épül Bátaszék Város közigazgatási területén.

***H a t á r o z a t i j a v a s l a t :***

**Önkormányzati tulajdonú külterületi ingatlanon lévő 2 db épület bontási munkái**

Bátaszék Város Önkormányzatának Képviselő-testülete;

1. Önkormányzati tulajdonú külterületi ingatlanon lévő 2 db épület bontási munkákat a …………………. Kft.-vel kívánja elvégeztetni
2. a(z) „….” változat szerinti vállalkozási díjat tartalékkerettel együtt bruttó ……………….. Ft-ban állapítja meg, melyet a 2017. évi költségvetés terhére biztosítja;
3. amennyiben a bontási tevékenység végzése során a laboratóriumi vizsgálatok alapján megállapítást nyer, hogy a bontásra kerülő épületet alkotó tégla, valamint beton veszélyes hulladéknak minősül, úgy a „C” változat szerinti árazott költségvetésből származó költségnövekményeket a Vállalkozó érvényesítheti a vállalkozói díjban és ennek fedezetét bruttó ……………….. Ft-ban állapítja meg, melyet a 2017. évi költségvetés terhére biztosítja;
4. megbízza a város polgármesterét a vállalkozási szerződés aláírására, amennyiben Magyarország Országgyűlése, vagy Magyarország Kormánya meghozza azon döntését, mely szerint büntetés-végrehajtási intézmény épül Bátaszék Város közigazgatási területén.

*Határidő*: 2017. április 10.

*Felelős:* Dr. Bozsolik Róbert polgármester

*Határozatról értesül:* ……………….. Kft.

Bátaszéki KÖH városüzemeltetési iroda

Bátaszéki KÖH pénzügyi iroda

irattár